Om Jyllands Hedesletter og Teorierne for deres Dannelse. 115 
thi fulgte man Strøget sydfra, vilde man snart naa op til det 
Punkt, hvor enhver tidligere begrundet Formodning om Fort- 
sættelsens Retning ophører, og til Egne, hvor man tilmed ikke 
kunde se bort fra den Mulighed, at der forelaa et Skærings- 
punkt for to Opholdslinier af meget forskellig Alder. Jeg har 
derfor, næst at benytte Morænelandskabet som almindelig Vej- 
ledning, rettet Opmærksomheden mod Forhold, som kan give 
fuldt begrundet Formodning om særlig lang Tids Stilstand af 
Isranden, og som kan give de bedst mulige Midler til Bedøm- 
melse af Samtidigheden eller Ikke-Samtidigheden af de paa 
forskellige Steder paaviselige Israndfænomener. Jeg finder saa- 
danne Forhold i selve Hedesletterne og i en Del af de Ero- 
sions- og Aflejringsfænomener, som knytter sig til dem. Thi 
medens hos almindelige Aaer Vandmasserne og Virkningerne 
i væsentlig Grad er knyttede til meteorologiske Forstyrrelser, 
er Gletscheraaerne forholdsvis jævne; de Egne, hvor de sidste 
har aflejret særlig store Sandmasser, altsaa Hedesletterne, 
maa følgelig have været gennemstrømmede af dem i særlig 
lang Tid. Men dette er igen (under de ved de fleste af vore 
Hedesletter raadende Terrainforhold) kun muligt, naar Isranden 
har gjort et særlig langt Ophold. For Erosionsfænomenernes 
Vedkommende beror Anvendeligheden derpaa, at man i en 
Mængde Tilfælde med Sikkerhed kan udpege den Del af Van- 
dets Erosionsarbejde, der blev udført, mens Isranden laa i 
Nærheden; ved Israndens Bortdragen flyttedes nemlig de jydske 
Vandskel i en saadan Grad, at Erosionsforholdene ganske 
forandredes. 
Der låder sig nu dels sandsynliggøre, dels eftervise følgende 
Forløb for Israndens vigtigste Opholdslinie i Jylland (sml. Fig. 5 
og Kortet): 1' fra Egnen ved Bovbjærg i omtrent østlig Ret- 
ning til Dollerup ved Sydenden af Hald Sø (74 km maalt i 
ret Linie), hvor Isranden (under den sidste Del af Opholdstiden) 
dannede en næsten ret, indspringende Vinkel; 2? fra Dollerup 
it omtrent sydlig Retning til Sebstrup, som ligger 11 km SV. 
17 
